Koordinatės: 54°56′25″š. pl. 23°53′12″r. ilg.﻿ / ﻿54.940269°š. pl. 23.886679°r. ilg.﻿ / 54.940269; 23.886679

Kesko Senukai| Kesko Senukai logotipas |
| Forma | Įmonių grupė |
| Pramonė | Statyba, mažmeninė prekyba, didmeninė prekyba, internetinė prekyba, nekilnojamasis turtas, energetika, mobilieji ryšiai |
| Įkurta | 1992 m. |
| Įkūrėjas (-ai) | Augustinas Rakauskas |
| Centrinė būstinė | Islandijos pl. 32B,47446 Kaunas |
| Vietų skaičius | 121 parduotuvė (85 „Senukų" ir „Statybų duonos" parduotuvės Lietuvoje, 16 „K-rauta" parduotuvių Latvijoje ir Estijoje, 20 OMA parduotuvių Baltarusijoje). |
| Svarbiausi darbuotojai | Artūras Rakauskas (UAB „Kesko Senukai Lithuania" prezidentas) |
| Pajamos | Didėjimas 1,094 mlrd. Eur (2021) |
| Pelnas | Didėjimas 45,19 mln. Eur (2021) |
| Darbuotojų | 3626 (2016 m. sausio 1 d.) |
| Tinklalapis | Senukai.lt |

„Senukai" Ukmergės g.
**Kesko Senukai** – įmonių grupė, valdanti didžiausią Baltijos šalyse statybos, remonto ir buities prekių tinklą. „Kesko Senukai" yra viena didžiausių įmonių Lietuvoje , užsiimančių mažmenine, didmenine ir internetine prekyba statybinėmis medžiagomis, remonto, buities, interjero, elektronikos, sodo ir laisvalaikio prekėmis, energetikos, finansine, mobiliojo ryšio ir labdaringa veikla.

Valdymas
--------

„Kesko Senukų" akcijos per pusę priklauso Suomijos prekybos grupei „Kesko" ir Artūrui Rakauskui. Nuo 2003 m. UAB „Kesko Senukai Lithuania" kontrolinį akcijų paketą valdo „Kesko" statybos ir buitinių reikmenų pardavimo padalinys „Rautakesko OY". Abi įmones sieja strateginės partnerystės sutartis, prekybos tinklo valdymo teisės priklauso „Kesko Senukams".

Latvijoje „Kesko Senukai" veikia per savo įmonę SIA „Kesko Senukai Latvia", Estijoje – per OÜ „Kesko Senukai Estonia".

Nuo 2015 m. UAB „Kesko Senukai Lithuania" vykdančiosios direktorės pareigas eina Jovita Daškevičienė.

Įmonė „Kesko Senukai" yra valdoma centralizuotai, jos direkcija ir padaliniai įsikūrę Kaune.

Struktūra
---------

„Kesko Senukų" įmonių grupė yra Skandinavijos koncerno „Kesko" dalis. Įmonių grupę, 2017 m. duomenimis, sudaro septyni pagrindiniai ūkio vienetai:

1. UAB „Kesko Senukai Lithuania",
2. UAB „Senukai",
3. UAB „Kesko Senukai Digital",
4. SIA „Kesko Senukai Latvia",
5. OÜ „Kesko Senukai Estonia",
6. „Senukų" įmonių asociacija,
7. „Senukų" labdaros ir paramos fondas.

Istorija
--------

1993 m. atidaryta pirmoji „Senukų" parduotuvė Kaune, Jonavos gatvėje 1994 m. pradėta didmeninė prekyba, įkurtas transporto ūkis. 1995 m. pradėta paslaugų ir gamybos plėtra. 1996 m. įkurtas mažmeninės prekybos miestelis Kaune. 1997 m. atidaryta pirmoji „Senukų" franšizės parduotuvė Prienuose. Tais pačiais metais įkurtas didmeninės prekybos terminalas, pradėtas kurti mažmeninės prekybos tinklas Lietuvoje.

2001 m. atidaryta „Senukų" parduotuvė Kaune, Draugystės gatvėje. Tai didžiausias Lietuvoje statybinių medžiagų, ūkio ir buities reikmenų „Senukų" prekybos centras (jo plotas siekia 26 tūkst. m²). Tais pačiais metais du iš trijų įmonių „Senukai" akcininkai – Vytautas Švirinas ir Mečislovas Rondomanskas – pardavė visas jiems priklausiusias bendrovės akcijas. Jos buvo parduotos stambiausiam akcininkui A.Rakauskui, iki tol valdžiusiam 43 proc. „Senukų" įstatinio kapitalo. „Senukų" prekybos centruose sukurtas naujas prekės ženklas ir konceptas „Statybų duona". Įkurtas „Senukų" labdaros ir paramos fondas.

2002 m. atidarytas pirmasis „Senukų" prekybos centras Vilniuje, Ukmergės gatvėje. 2002 m. Rygoje (Latvija) atidaryta pirmoji „Senukų" parduotuvė užsienyje. 2003 m. pasirašyta strateginės partnerystės sutartis su Suomijos kompanija „Rautakesko OY".

2005 m. atidarytas „Senukų" prekybos centras Utenoje. 2006–2007 m. atidaryti „Senukų" prekybos centrai Panevėžyje, Kaišiadoryse, Alytuje ir Elektrėnuose. 2008 m. Kauno rajone, šalia automagistralės Vilnius–Klaipėda (106 km), atidarytas vienas didžiausių logistikos centrų Baltijos šalyse – „Senukų" logistikos centras. 2009 m. atidaryta „Senukų" interneto parduotuvė.

2010 m. atnaujinta „Senukų" parduotuvė Telšiuose. 2011 m. atidaryta antroji „Senukų" parduotuvė Panevėžyje. 2012 m. atnaujinti „Sodo centrai". 2013 m. atidaryta „Senukų" parduotuvė Druskininkuose, atnaujinti didieji „Namų technikos centrai", atidarytas interjero prekių centras „Namų stilius" Vilniuje. 2014 m. atidarytas didžiausias regione „Senukų" prekybos centras Šiauliuose. 2015 m. atidaryta „Senukų" parduotuvė Kaune, Aleksote. 2015 m. specializuotose statybinių medžiagų parduotuvėse „Statybų duona" Klaipėdoje, Šiauliuose ir Panevėžyje įrengta galimybė apsipirkti įvažiavus į prekybos salę automobiliu.

2015 m. pasirašytas susitarimas su Skandinavijos koncernu „Kesko", kuriuo UAB „Senukų prekybos centras" perėmė 16-os parduotuvių tinklo „K-rauta" Latvijoje ir Estijoje valdymą. Nuo 2016 m. birželio 1 d. „Kesko Senukų" internetinę prekybą Lietuvoje, Latvijoje ir Estijoje vykdo įmonių grupei priklausanti UAB „Kesko Senukai Digital". Nuo 2016 m. birželio 17 d. UAB „Senukų prekybos centras" pakeitė pavadinimą į UAB „Kesko Senukai Lithuania".

Pasiekimai
----------

2015 m. UAB „Kesko Senukai Lithuania" Europos verslo apdovanojimuose (European Business Awards – EBA) buvo pripažinta geriausia Lietuvos stambiausio verslo kompanija. „Senukai" atstovavo Lietuvai Europos verslo apdovanojimų (European Business Awards – EBA) finale ir 2016 m. rungėsi dėl geriausios Europos įmonės titulo.

UAB „Kesko Senukai Lithuania" didžiausių Vidurio ir Rytų Europos įmonių pagal 2015 m. pardavimo pajamas sąrašuose užėmė 430 vietą.

2016 m. „Login 2016" apdovanojimuose „Senukų" interneto parduotuvė buvo pripažinta geriausiu elektroninės prekybos tinklalapiu.

Prekybos tinklas
----------------

„Kesko Senukai" valdo didžiausią Baltijos šalyse statybos, remonto ir buities prekių tinklą. Bendras tinklo parduotuvių plotas – daugiau kaip 250 tūkst. m². Lietuvoje veikia 85 visoje šalyje išsidėsčiusios „Senukų" parduotuvės, specializuotos „Statybų duonos" parduotuvės bei nuo 2009 m. veikianti interneto parduotuvė.

„Senukai" Kaišiadoryse
2017 m. „Senukų" ir „Statybų duonos" firminės parduotuvės veikė Vilniuje (5), Kaune (7), Klaipėdoje (2), Šiauliuose (2), Panevėžyje (2), Alytuje (2), Marijampolėje (2), Tauragėje (2), Telšiuose (2), Utenoje (1), Kybartuose (2), Joniškyje (2), Lazdijuose (2), Raseiniuose (2), Jonavoje (2), Gargžduose (1), Palangoje (1), Kaišiadoryse (1), Kazlų Rūdoje (1), Radviliškyje (2), Pasvalyje (2), Elektrėnuose (1), Šeduvoje (1), Kuršėnuose (1), Pakruojyje (1), Naujojoje Akmenėje (1), Varėnoje (2), Prienuose (3), Plungėje (2), Šakiuose (2), Anykščiuose (2), Skuode (2), Trakuose (1), Ukmergėje (2), Šalčininkuose (3), Nemenčinėje (1), Ignalinoje (3), Kretingoje (1), Mažeikiuose (2), Kupiškyje (1), Zarasuose (1), Šilutėje (2), Rietave (1), Kelmėje (2), Šilalėje (2), Kalvarijoje (1), Rokiškyje (1), Jurbarke (2), Širvintose (1), Kėdainiuose (2), Vilkaviškyje (2), Druskininkuose (1), Biržuose (1) ir Pagėgiuose (1).

„Kesko Senukai" valdo 16 „K-rauta" parduotuvių Latvijoje ir Estijoje. 2016 m. gruodžio mėnesį „Kesko Senukai" Rygoje atidarė pirmąją naujos koncepcijos tinklo Latvijoje parduotuvę „KSenukai"

Baltarusijoje „Kesko Senukai" valdo didžiausią šioje šalyje statybos, ūkio ir buities reikmenų prekybos tinklą OMA, kurį 2015 m. sudarė 14 parduotuvių (12 firminių parduotuvių ir 2 frašizės), 2017 m. šių parduotuvių skaičius išaugo iki 20. Kompanija OMA yra įkūrusi filialus pagrindiniuose Baltarusijos apskričių centruose bei parduotuvių tinklą didžiuosiuose šios šalies miestuose.

### Elektroninės parduotuvės

2009 m. „Kesko Senukai" atidarė pirmąją interneto parduotuvę, 2015 m. ši parduotuvė buvo iš esmės atnaujinta. 2016 m. interneto parduotuvės veiklą perėmė „Kesko Senukų" įmonių grupės bendrovė „Kesko Senukai Digital". Tais pačiais metais buvo atidarytos interneto parduotuvės Latvijoje ir Estijoje.

### Didmeninė prekyba

Didmenininkams „Kesko Senukai" siūlo 42 tūkst. pavadinimų statybos, remonto ir buities prekių. Bendradarbiaudama su 25 tūkst. nuolatinių urmo pirkėjų Lietuvoje bei užsienyje, įmonė importuoja ir eksportuoja prekes į Europos ir NVS šalis.

### Užsakomoji prekyba

„Senukų" užsakomosios prekybos salonuose prekės užsakomos iš katalogų. „Kesko Senukai" dirba su daugiau kaip 300 prekių tiekėjų, kurių kataloguose siūloma 230 tūkst. prekių. Didžiuosiuose prekybos centruose Kaune, Vilniuje, Klaipėdoje veikiančiuose užsakomosios prekybos salonuose pirkėjai gali užsisakyti interjero dizainerių, užuolaidų siuvėjų, meistrų, prekių transportavimo ir kitų paslaugų.

### Parduotuvė parduotuvėje

„Kesko Senukai" sukūrė ir savo prekybos vietose taiko prekybos koncepciją pavadinimu „Parduotuvė parduotuvėje". Tai atskirą prekės ženklą, pavadinimą turintys specializuoti parduotuvės skyriai, kuriuose siūlomos tam tikros rūšies prekės arba paslaugos:

* **„Namų technikos centras" (NTC)** – specializuotas buitinės technikos ir elektronikos prekių salonų tinklas. 2013 m. pabaigoje penki didžiausi „Namų technikos centrai" buvo atnaujinti, išplėstas prekių asortimentas, pakeistas ekspozicijos išdėstymo formatas
* **„Sodo centras"** – specializuoti sodo, daržo ir namų aplinkos prekių skyriai
* **„Svajonių šalis"** – specializuoti vaikų žaislų ir žaidimų skyriai
* **„Namų stilius"** – specializuoti sienų ir grindų apdailos, santechnikos, apšvietimo prekių bei jų priedų skyriai
* **„Statybų duona"** – specializuotos statybinių medžiagų parduotuvės, skirtos smulkiojo urmo bei privačios statybos pirkėjams

Prekės
------

„Senukų" parduotuvių asortimentas – daugiau kaip 155 tūkst. pavadinimų prekių ir per 400 prekių ženklų. .„Senukų" parduotuvėse prekiaujama šiomis prekių grupėmis : statybinės ir izoliacinės medžiagos; vidaus ir išorės apdailos bei remonto medžiagos; santechnikos prekės ir vandentiekio įranga; sienų, lubų ir grindų danga; dažai, klijai ir lakas; elektros prekės, buities technika; buities ir ūkio prekės; garso ir vaizdo technika; kompiuterių technika; įrankiai profesionalams ir mėgėjams; šildymo ir ventiliacijos įranga; medienos ir metalo gaminiai; baldų furnitūra; sodo ir daržo įrankiai, technika bei augalai; sporto ir laisvalaikio prekės; kanceliarinės prekės; automobilių prekės; žaislai; proginės prekės; virtuvės reikmenys, indai; patalynė; buities chemija ir namų apyvokos prekės; saunos ir židiniai; suvirinimo įranga; tinklai ir prekybos įranga; augalų priežiūros prekės; gyvūnų prekės.

Paslaugos
---------

„Senukų" parduotuvėse teikiamos nuomos, namų remonto ir apdailos, finansinės, namų technikos, laisvalaikio, transporto ir kitos paslaugos(iš viso 20 skirtingų paslaugų).

Logistika
---------

„Kesko Senukų" logistikos centras Kauno rajone (Lietuva)
„Kesko Senukai" turi išplėtotą logistikos sistemą, sandėliavimo plotai sudaro apie 100 tūkst. m², naudojama sandėlių valdymo sistema.
„Kesko Senukų" logistikos centras, arba UAB „Kesko Senukai Lithuania" centrinis terminalas, – tai logistikos paslaugų terminalas, įsikūręs Žemaitkiemyje, Domeikavos sen. Kauno r. valdomas bendrovės „Kesko Senukai Lithuania".
2016 m. gruodžio mėnesį „Kesko Senukų" logistikos centrą įsigijo JAV kompanija „W.P. Carey Inc.". „Kesko Senukai" su „W.P. Carey Inc." pasirašė 15 metų logistikos centro nuomos sutartį.

Plėtra
------

UAB „Kesko Senukai Lithuania" bendradarbiauja su 1600 užsienio ir 600 Lietuvos tiekėjų. 400 užsienio bendrovių „Senukams" yra suteikusios išskirtines teises platinti jų prekes Lietuvoje arba Baltijos šalyse.

UAB „Kesko Senukai Lithuania" yra vienas didžiausių darbdavių šalyje – 2015 m. užėmė šeštąją vietą Lietuvoje pagal įdarbintų žmonių skaičių (3960).

Rinkodara
---------

„Kesko Senukai" didina pardavimus ir skatina pirkimus įvairiomis priemonėmis – pirkėjų lojalumo programomis, reklamos leidiniais ir naujienlaiškiais, nuolat skelbiamomis tinklo parduotuvėse vykstančiomis akcijomis, prekių naujienomis ir teikiamomis paslaugomis.

### Drive-In

„Kesko Senukų" valdomose „Statybų duonos" parduotuvėse įrengta galimybė pirkėjams į prekybos centrą įvažiuoti automobiliu.

### Kredito kortelė

2016 m. gruodžio mėnesį „Kesko Senukai" pristatė savo kredito kortelę. „Kesko Senukų" kredito kortelė yra susieta su šios įmonės pirkėjų lojalumo programa ir leidžia pirkti išsimokėtinai „Senukų" parduotuvėse.

Labdara
-------

2001 m. įkurtas „Senukų" labdaros ir paramos fondas dalį įmonės pelno aukoja „Kesko Senukų" darbuotojų šeimų nariams, patekusiems į bėdą, sergantiems onkologinėmis ligomis, taip pat daugiavaikėms šeimoms, vaikų namams ir kitoms įstaigoms.

„Senukų" labdaros ir paramos fondas yra tarp daugiausiai 2001–2015 m. paaukojusiųjų labdaros ir paramos fondui „Bėdų turgus".

„Senukų" labdaros ir paramos fondas ir „Kesko Senukai" remia organizaciją Lietuvos Caritas, organizaciją „Unicef Lietuva" , Lietuvos sutrikusio intelekto žmonių globos bendriją „Viltis" (2008 m.), Kauno sutrikusio intelekto žmonių globos bendriją „Kauno viltis", Kauno apskrities viešąją biblioteką (2013 m.), Prienų Justino Marcinkevičiaus viešąją biblioteką, Panevėžio Rožyno bendruomenės renginius, Lietuvos mokinių konkursus („Žiemos improvizacijos"), iniciatyvą „Maltiečių sriuba" (2012 m.), knygų leidybą („Angelų kalba"), paramos ir labdaros fondą „Mamų unija",, paramos ir labdaros fondą „Alfa 1", Lietuvos zoologijos sodą, festivalį „Sielos 2011", Lietuvos taksų mylėtojų klubą, švarios aplinkos akciją „Darom" ir kitus projektus bei organizacijas.

Šaltiniai
---------

1. ↑  Apie mus. Archyvuota kopija 2017-05-27 iš Wayback Machine projekto.Oficialusis įmonės tinklalapis. Nuoroda tikrinta 2017 m. sausio 14 d.
2. ↑  „Kesko Senukai Lithuania" grupės pajamos perkopė milijardą, pelnas šoko iki 45 mln. Eur*vz.lt*. Nuoroda tikrinta 2024 m. vasario 14 d.
3. ↑  „Kesko Senukai Lithuania" grupės pajamos perkopė milijardą, pelnas šoko iki 45 mln. Eur*vz.lt*. Nuoroda tikrinta 2024 m. vasario 14 d.
4. ↑  Budreikienė J. Vizbarienė R. Prekybos sektoriaus lyderės: apžvalga.*Verslo žinios*. Nuoroda tikrinta 2017 m. sausio 14 d.
5. ↑  „Senukai" stiprina lyderystę Baltijos šalyse. Archyvuota kopija 2017-02-08 iš Wayback Machine projekto. ELTA, *Lrytas.lt*. Nuoroda tikrinta 2016 m. sausio 22 d.
6. ↑  Tarp 500 didžiausių Lietuvos įmonių – beveik 100 Kauno bendrovių. *Kauno prekybos, pramonės ir amatų rūmai.* Nuoroda tikrinta 2016 m. sausio 22 d.
7. ↑  Vizbarienė R. „K-rauta" parduotuvės Latvijoje naujas pavadinimas „KSenukai"2,  *Verslo žinios*. Nuoroda tikrinta 2017 m. sausio 14 d.
8. ↑  Suomijos „Kesko" padalinys įsigijo pusę bendrovės „Senukai" ir žvalgosi Lietuvoje vietos tarp maisto pardavėjų.. *Tv3.lt*. Nuoroda tikrinta 2016 m. sausio 22 d.
9. ↑  „Senukai" stiprina lyderystę Baltijos šalyse. Archyvuota kopija 2017-02-08 iš Wayback Machine projekto. *Lrytas.lt.* Nuoroda tikrinta 2017 m. sausio 14 d.
10. ↑  „„Senukuose" keičiasi vadovai". *delfi.lt*. Delfi. 2015-06-02. Nuoroda tikrinta 2024-03-12.
11. ↑  Istorija Archyvuota kopija 2017-04-13 iš Wayback Machine projekto.. Oficialusis įmonės tinklalapis. Nuoroda tikrinta 2016 m. sausio 22 d.
12. 1 2 3  „Augustinas Rakauskas – talentingas verslininkas su šventiko pašaukimu". veidas.lt. 2012-06-27. Nuoroda tikrinta 2022-04-02.
13. ↑  „Senukai" perima „Kesko" parduotuves Latvijoje ir Estijoje. *Delfi*. Nuoroda tikrinta 2016 m. sausio 22 d.
14. ↑  „Senukams" – rimtas tarptautinis įvertinimas Archyvuota kopija 2017-02-08 iš Wayback Machine projekto. *Lietuvos rytas*. Nuoroda tikrinta 2016 m. sausio 22 d.
15. ↑  Simėnas D. Budreikienė J. Lietuvos įmonės šturmuoja regiono lyderių sąrašus, *Verslo žinios*. Nuoroda tikrinta 2017 m. sausio 14 d.
16. ↑  Laimėtojai. 2016 m Archyvuota kopija 2017-05-05 iš Wayback Machine projekto.. *Login tinklalapis*. Nuoroda tikrinta 2017 m. sausio 14 d.
17. ↑  „Senukai". *15min*. Nuoroda tikrinta 2019-04-08. `{{cite web}}`: Cite has empty unknown parameter: `|1=` (pagalba)
18. ↑  Prekybos tinklas Archyvuota kopija 2017-05-23 iš Wayback Machine projekto. Oficialusis įmonės tinklalapis. Nuoroda tikrinta 2017 m. sausio 14 d.
19. ↑  Vizbarienė R. „K-rauta" parduotuvės Latvijoje naujas pavadinimas „KSenukai", *Verslo žinios*. Nuoroda tikrinta 2017 m. sausio 14 d.
20. ↑  Торговые центры ОМА. Oficialusis įmonės OMA tinklalapis. Nuoroda tikrinta 2016 m. sausio 22 d.
21. ↑  „Senukai" stiprina lyderystę Baltijos šalyse Archyvuota kopija 2017-02-08 iš Wayback Machine projekto.. ELTA, *Lietuvos rytas*. Nuoroda tikrinta 2016 m. sausio 22 d.
22. ↑  Vizbarienė R. „K-rauta" parduotuvės Latvijoje naujas pavadinimas „KSenukai", *Verslo žinios*. Nuoroda tikrinta 2017 m. sausio 14 d.
23. ↑  UAB „Senukų prekybos centras" pristatymas. Oficialusis įmonės tinklalapis. Nuoroda tikrinta 2016 m. sausio 22 d.
24. ↑  Apie mus Archyvuota kopija 2017-05-27 iš Wayback Machine projekto.. Oficialusis įmonės tinklalapis. Nuoroda tikrinta 2017 m. sausio 14 d.
25. ↑  UAB „Senukų prekybos centras" pristatymas. Oficialusis įmonės tinklalapis. Nuoroda tikrinta 2016 m. sausio 22 d.
26. ↑  UAB „Senukų prekybos centras" pristatymas. Oficialusis įmonės tinklalapis. Nuoroda tikrinta 2016 m. sausio 22 d.
27. ↑  UAB „Senukų prekybos centras" pristatymas. Oficialusis įmonės tinklalapis. Nuoroda tikrinta 2016 m. sausio 22 d.
28. ↑  Apie mus Archyvuota kopija 2017-05-27 iš Wayback Machine projekto.. Oficialusis įmonės tinklalapis. Nuoroda tikrinta 2017 m. sausio 14 d.
29. ↑  Apie mus. Įmonės el. prekybos tinklalapis. Nuoroda tikrinta 2016 m. sausio 22 d.
30. ↑  UAB „Senukų prekybos centras" pristatymas. Oficialusis įmonės tinklalapis. Nuoroda tikrinta 2016 m. sausio 22 d.
31. ↑  Paslaugos[neveikianti nuoroda]. Oficialusis įmonės tinklalapis. Nuoroda tikrinta 2016 m. sausio 22 d.
32. ↑  UAB „Senukų prekybos centras" pristatymas. Oficialusis įmonės tinklalapis. Nuoroda tikrinta 2016 m. sausio 22 d.
33. ↑  UAB „Senukų prekybos centras" pristatymas. Oficialusis įmonės tinklalapis. Nuoroda tikrinta 2016 m. sausio 22 d.
34. ↑  Zubrutė L. „Kesko Senukų" logistikos centras parduotas amerikiečiams. *Verslo žinios*. Nuoroda tikrinta 2017 m. sausio 15 d.
35. ↑  UAB „Senukų prekybos centras" pristatymas. Oficialusis įmonės tinklalapis. Nuoroda tikrinta 2016 m. sausio 22 d.
36. ↑  Didžiausių Lietuvos darbdavių dešimtuke – penki prekybos tinklai. *15min.lt*. Nuoroda tikrinta 2016 m. sausio 22 d.
37. ↑  UAB „Senukų prekybos centras" pristatymas. Oficialusis įmonės tinklalapis. Nuoroda tikrinta 2016 m. sausio 22 d.
38. ↑  Į statybos medžiagų prekybos salę – automobiliu Archyvuota kopija 2017-06-16 iš Wayback Machine projekto.. Oficialusis įmonės tinklalapis. Nuoroda tikrinta 2017 m. sausio 15 d.
39. ↑  „Senukai" pirkėjams pasiūlė kreditinę kortelę. *Delfi*. Nuoroda tikrinta 2017 m. sausio 15 d.
40. ↑  Vitkienė D. Dovana darbščiai šeimai. Laikraščio „Žemaitis" tinklalapis. Nuoroda tikrinta 2017 m. sausio 15 d.
41. ↑  Šeimų šventėje „Viena šeima! Viena širdim!" trūko tik vietos automobiliams. Laikraščio „Naujasis Gėlupis" tinklalapis. Nuoroda tikrinta 2017 m. sausio 15 d.
42. ↑  Apie mus Archyvuota kopija 2017-05-27 iš Wayback Machine projekto.. Oficialusis įmonės tinklalapis. Nuoroda tikrinta 2017 m. sausio 14 d.
43. ↑  Garbės lenta. Labdaros ir paramos fondo „Bėdų turgus" tinklalapis. Nuoroda tikrinta 2017 m. sausio 15 d.
44. ↑  Rėmėjai ir partneriai. Lietuvos Caritas tinklalapis. Nuoroda tikrinta 2017 m. sausio 15 d.
45. ↑  Metinė veiklos ataskaita, 2013 metai Archyvuota kopija 2017-02-07 iš Wayback Machine projekto.. „Unicef Lietuva" tinklalapis. Nuoroda tikrinta 2017 m. sausio 15 d.
46. ↑  2008 m. bendrijos „Viltis" rėmėjai Archyvuota kopija 2017-06-03 iš Wayback Machine projekto.. Sutrikusio intelekto žmonių globos bendrijos „Viltis" tinklalapis. Nuoroda tikrinta 2017 m. sausio 15 d.
47. ↑  Rėmėjai. Sutrikusio intelekto žmonių globos bendrijos „Kauno viltis" tinklalapis. Nuoroda tikrinta 2017 m. sausio 15 d.
48. ↑  Meno leidinių skyriaus rėmėjai Archyvuota kopija 2017-02-08 iš Wayback Machine projekto.. Kauno apskrities viešosios bibliotekos tinklalapis. Nuoroda tikrinta 2017 m. sausio 15 d.
49. ↑  Partneriai ir rėmėjai. Prienų Justino Marcinkevičiaus viešosios bibliotekos tinklalapis. Nuoroda tikrinta 2017 m. sausio 15 d.
50. ↑  Padėka Archyvuota kopija 2017-02-08 iš Wayback Machine projekto.. Panevėžio Rožyno bendruomenės tinklalapis. Nuoroda tikrinta 2017 m. sausio 15 d.
51. ↑  „Žiemos improvizacijos" pradžiugino jau dešimtąjį kartą. Laikraščio „Gyvenimas" tinklalapis. Nuoroda tikrinta 2017 m. sausio 15 d.
52. ↑  Šviesiai ir oriai senatvei paaukota beveik 200 tūkstančių Archyvuota kopija 2017-02-07 iš Wayback Machine projekto.. Pranešimas žiniasklaidai. *Nova Media*. Nuoroda tikrinta 2017 m. sausio 15 d.
53. ↑  Knygos rėmėjai Archyvuota kopija 2018-01-03 iš Wayback Machine projekto.. „Angelų kalva" tinklalapis. Nuoroda tikrinta 2017 m. sausio 15 d
54. ↑  Saukienė I. Po 2,5 metų gyvenimo ligoninėje su vėžiu sergančia dukra – džiaugsmo ašaros. *15min.lt*. Nuoroda tikrinta 2017 m. sausio 15 d.
55. ↑  Palatų remonto rėmėjai-geradariai Archyvuota kopija 2017-02-08 iš Wayback Machine projekto.. „Mamų unija" tinklalapis. Nuoroda tikrinta 2017 m. sausio 15 d.
56. ↑  Rėmėjai Archyvuota kopija 2017-02-07 iš Wayback Machine projekto.. Paramos ir labdaros fondo „Alfa 1" tinklalapis. Nuoroda tikrinta 2017 m. sausio 15 d.
57. ↑  Rėmėjai Archyvuota kopija 2017-02-08 iš Wayback Machine projekto.. Lietuvos zoologijos sodo tinklalapis. Nuoroda tikrinta 2017 m. sausio 15 d.
58. ↑  Apie 2011 m. festivalį. Festivalio „Sielos" tinklalapis. Nuoroda tikrinta 2017 m. sausio 15 d.
59. ↑  2016-09-17 VI specializuota FCI 4 grupės paroda „Taksų klubo nugalėtojas 2016" Archyvuota kopija 2017-02-08 iš Wayback Machine projekto.. Lietuvos taksų mylėtojų klubo tinklalapis. Nuoroda tikrinta 2017 m. sausio 15 d.
60. ↑  Aplinkos tvarkytojams padovanota 4 tūkst. porų pirštinių. *Delfi*. Nuoroda tikrinta 2017 m. sausio 15 d.

Nuorodos
--------

|  |  |
| --- | --- |
|  | **Vikiteka: Kesko Senukai** – vaizdinė ir garsinė medžiaga  |

* Įmonių asociacijos tinklalapis (lietuvių k.) Archyvuota kopija 2017-05-06 iš Wayback Machine projekto.
* „Kesko Senukų" elektroninė parduotuvė Lietuvoje (lietuvių k.)
* „Kesko Senukų" elektroninė parduotuvė Latvijoje (latvių k.)
* „Kesko Senukų" elektroninė parduotuvė Estijoje „K-rauta" (estų k.)
* „Statybų duonos" tinklalapis (lietuvių k.) Archyvuota kopija 2017-02-07 iš Wayback Machine projekto.